ફેફરબર્ગને સૌથી મોટી સફળતા તો ત્યારે મળી હતી, જ્યારે ગવર્નર ફ્રેંક દ્વારા, સો અને પાંચસો ઝ્લોટીની નોટોને ચલણમાંથી પાછી ખેંચી લેવામાં આવી! બજારમાં ફરતી નોટોને જર્મન ક્રેડિટ ફંડમાં જમા કરાવી દેવાનો આદેશ આપવામાં આવ્યો હતો. યહૂદીઓને માત્ર બે હજાર ઝ્લોટીની નોટો જ બદલવાની છૂટ આપવામાં આવી હતી, એટલે યહૂદીઓએ છૂપાવીને રાખેલી બે હજાર કરતા વધારે રકમની નોટોની કોઈ જ કિંમત રહી ન હતી! સિવાય કે એ વ્યક્તિની બદલીમાં, બાવડા પર ઓળખપટ્ટી વગરનો જર્મન દેખાતો કોઈ માણસ પોલેન્ડવાસીઓ સાથે જર્મન ક્રેડિટ બેંક સામે લાગેલી લાંબી કતારમાં ઊભો રહેવા તૈયાર હોય!